Държавен вестник, бр. 71, 2020 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  71
пречки за извършване на исканото вписва-
не, заличаване или обявяване и са налице 
предвидените в чл. 28, ал. 3 от Закона за 
особените залози изисквания, длъжностно-
то лице по вписванията извършва исканото 
вписване, заличаване или обявяване.
(2) При подаване на новото заявление 
заявителят може да се ползва от представени 
вече документи, приложени към заявлението, 
по което е постановен отказ, като посочи 
номера на заявлението и вида на документите.
Раздел IV
Изправяне на грешки и непълноти
Чл. 55. Грешки и непълноти, допуснати 
при вписване на обстоятелства, заличава-
не на вписвания или обявяване на актове, 
включително при несъответствие между 
данните, отразени в заявлението, и данните 
в приложенията към него, се отстраняват 
чрез ново вписване, съответно обявяване.
Чл. 56. Искане за отстраняване на грешки 
и непълноти, допуснати от длъжностни лица 
по вписванията при вписване на обстоятел-
ства, заличаване на вписвания или обявяване 
на актове, може да се подаде от заявителя 
или от лице, легитимирано да заявява впис-
ване по партидата на залогодателя, в което 
се посочват номерът на вписването по чл. 32, 
ал. 1 и грешката, съответно пропускът.
Чл. 57. Отстраняване на грешки и не-
пълноти, допуснати при вписване на об-
стоятелства, заличаване на вписвания или 
обявяване на актове, се извършва служебно 
при установяването им от длъжностното 
лице по вписванията по ред, установен с 
вътрешни правила на агенцията.
Чл. 58. Когато е допусната грешка или 
непълнота при снемане на електронен образ 
от представените от заявителя със заявле-
нието документи от страна на служител по 
вписванията, вследствие на което е поста-
новен отказ, грешката или непълнотата се 
установява и отстранява по реда на чл. 56 
или служебно от длъжностно лице по впис-
ванията по реда на чл. 57.
Чл. 59. (1) Когато е допусната грешка 
или непълнота при снемане на електро-
нен образ от представените от заявителя 
със заявлението документи от страна на 
служител по вписвания и заявлението все 
още се разглежда, искане за отстраняване 
на грешки и непълноти може да се подаде 
от лице, легитимирано да заявява вписване 
по партидата на залогодателя, по образец, 
утвърден от изпълнителния директор на Аген-
цията по вписванията, в което се посочват 
входящият номер на заявлението по чл. 43, 
ал. 2 и грешката, съответно пропускът.
(2) Искането се свързва със заявлението, по 
което е допусната грешката или непълнотата, 
и вписването му се спира до отстраняването 
на грешката или непълнотата по ал. 1.
(3) Грешката или пропускът, допусна-
ти при снемане на електронния образ от 
заявленията и приложените към тях доку-
менти на хартиен носител, се отстраняват 
от оправомощен служител по вписванията, 
като се използва оригиналът на подаденото 
заявление, и поправката се удостоверява по 
реда на чл. 34, ал. 4.
(4) Искането по ал. 1 се разглежда от 
длъжностното лице заедно със заявлението, 
по което е допусната грешката или непълно-
тата, без да се нарушават редът и сроковете 
за разглеждането му.
Чл. 60. (1) Когато грешката или непълнота-
та по чл. 59, ал. 1 се установи от длъжностното 
лице по вписванията, вписването се спира 
по ред, установен с вътрешните правила на 
агенцията, до отстраняването на грешката 
и непълнотата по реда на чл. 59, ал. 3.
(2) След отстраняването на грешката или 
непълнотата заявлението незабавно се връща 
за разглеждане от същото длъжностно лице 
по вписвания.
Чл. 61. Грешно или непълно снемане на 
електронния образ от заявленията и при-
ложените към тях документи на хартиен 
носител от служител в териториално звено 
на агенцията се изправя от длъжностното 
лице по вписванията при вписването.
Г л а в а  ч е т в ъ р т а
СЪХРАНЯВАНЕ НА ЦЕНТРАЛНИЯ РЕ-
ГИСТЪР НА ОСОБЕНИТЕ ЗАЛОЗИ
Чл. 62. Централният регистър на осо-
бените залози се съхранява безсрочно. Съ-
държащата се в Централният регистър на 
особените залози информация се съхранява 
едновременно на най-малко две места с раз-
лично географско разположение.
Чл. 63. (1) Агенцията взема подходя-
щи мерки за сигурност в съответствие с 
общоприети в международната практика 
стандарти, технически спецификации и 
препоръки, които осигуряват условия, при 
които обработваните и предаваните данни 
да не подлежат на неправомерен или случаен 
достъп и възпроизвеждане.
(2) Физическата защита на Централния 
регистър на особените залози се осъществя-
ва чрез ясно определени физически бариери 
около техническите системи, в които се 
съхранява единната централизирана елек-
тронна база данни. Всички помещения, ко-
ито се използват съвместно с други отдели 
и организации, трябва да са извън основния 
защитен периметър.
(3) Физически достъп до защитената част 
от помещенията на агенцията имат само на-
длежно оправомощени служители в съответ-
ствие с техните функционални задължения.